b'\n_START_ARTICLE_\nInternet Assigned Numbers Authority\n_START_SECTION_\nPien\xc4\x81kumi\n_START_PARAGRAPH_\nIANA ir atbild\xc4\xabga par glob\xc4\x81li unik\xc4\x81liem nosaukumiem un numuriem, kas tiek izmantoti interneta protokolos, kas tiek public\xc4\x93ti k\xc4\x81 Request for Comments (RFC) dokumenti. IANA sadarbojas saites ar Internet Engineering Task Force (IETF), lai pild\xc4\xabtu \xc5\xa1o funkciju.\n_START_SECTION_\nIP adreses\n_START_PARAGRAPH_\nIANA pie\xc5\xa1\xc4\xb7ir IP adre\xc5\xa1u blokus re\xc4\xa3ion\xc4\x81laj\xc4\x81m interneta re\xc4\xa3istr\xc4\x81cijas organiz\xc4\x81cij\xc4\x81m (ang\xc4\xbcu: Regional Internet registry (RIR)). Katra RIR organiz\xc4\x81cija pie\xc5\xa1\xc4\xb7ir adreses noteikt\xc4\x81 re\xc4\xa3ion\xc4\x81._NEWLINE_RIR sadala adre\xc5\xa1u blokus maz\xc4\x81kos blokos un pie\xc5\xa1\xc4\xb7ir tos savas darb\xc4\xabbas re\xc4\xa3ionu interneta pakalpojumu sniedz\xc4\x93jiem un cit\xc4\x81m organiz\xc4\x81cij\xc4\x81m. Kop\xc5\xa1 bezklases starpdom\xc4\x93nu mar\xc5\xa1rut\xc4\x93\xc5\xa1anas ievie\xc5\xa1anas, IANA Re\xc4\xa3ion\xc4\x81laj\xc4\x81m interneta re\xc4\xa3istr\xc4\x81cijas organiz\xc4\x81cij\xc4\x81m parasti pie\xc5\xa1\xc4\xb7ir adre\xc5\xa1u bloku ar /8 prefiksu IPv4 un bloku ar /23 l\xc4\xabdz /12 prefiksu no apgabala 2000::/3 IPv6.\n_START_SECTION_\nDom\xc4\x93nu v\xc4\x81rdi\n_START_PARAGRAPH_\nIANA p\xc4\x81rvalda datus DNS saknes zonas serveros, kas veido augst\xc4\x81ko l\xc4\xabmeni DNS hierarhij\xc4\x81. Tas tiek veikts, sadarbojoties ar aug\xc5\xa1\xc4\x93j\xc4\x81 l\xc4\xabme\xc5\x86a dom\xc4\x93na operatoriem, saknes zonas v\xc4\x81rdserveru operatoriem, un saska\xc5\x86\xc4\x81 ar ICANN noteikto politiku.\n_START_SECTION_\nProtokolu parametri\n_START_PARAGRAPH_\nIANA administr\xc4\x93 daudzu IETF protokolu parametrus. K\xc4\x81 piem\xc4\x93rus var min\xc4\x93t vienoto resursu identifikatoru (URI) sh\xc4\x93mas un rakstz\xc4\xabmju kod\xc4\x93jumus, kas ieteicami lieto\xc5\xa1anai internet\xc4\x81.\n_START_SECTION_\nLaika joslu datub\xc4\x81ze\n_START_PARAGRAPH_\nIANA laika josla datub\xc4\x81ze satur inform\xc4\x81ciju par laika josl\xc4\x81m da\xc5\xbe\xc4\x81dos pasaules re\xc4\xa3ionos, un \xc4\xbcauj \xc5\xa1o inform\xc4\x81ciju izmantot datoros un cit\xc4\x81s elektroniskaj\xc4\x81s ier\xc4\xabc\xc4\x93s.'